|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |
|  |

**Број: 021-292/2022-II-01**

**Датум: 26.08.2022.године.**

На основу члана 173. става 1. Закона о запосленима у аутономним покрајинама и јединицама локалне самоуправе ("Сл. гласник РС", број 21/16...95/18....и 157/20-др. закон), члана 71. става 1. тачке 16) Статута општине Рача ("Сл. гласник општине Рача", број 3/2019) и члана 2. става 1. тачке 16) Пословника о раду Општинског већа ("Сл. гласник општине Рача", број 22/20), Општинско веће општине Рача, на седници одржаној дана 26.08.2022. године, донело је следеће:

**Р Е Ш Е Њ Е**

**о измени и допуни решења о образовању Жалбене комисије у општини Рача**

1. У Решењу о образовању Жалбене комисије општине Рача, број 021-56/22-II-01, од 22.02.2022. године, мења се тачка 1. тако што се у подтачки 1. уместо „1. Јована Бетулић, дипл.правник-Председник комисије“, уписује „1. Сузана Милошевић, дипл.правник-Председник комисије“.
2. Остале одредбе Решења о образовању Жалбене комисије у општини Рача, 021-56/22-II-01, од 22.02.2022. године, остају непромењене.
3. Решење ступа на снагу наредног дана од дана доношења.
4. Решење објавити у Службеном гласнику општине Рача и званичној интернет презентацији општине Рача.

**О Б Р А З Л О Ж Е Њ Е**

Чланом 173. ставом 1. Закона о запосленима у аутономним покрајнама и јединицама локалне самоуправе ("Сл. гласник РС", број 21/16...95/18....и 157/20-др. закон), чланом 71. став 1. тачком 16) Статута општине Рача ("Сл. гласник општине Рача", број 3/2019) и чланом 2. ставом 1. тачком 16) Пословника о раду Општинског већа ("Сл. гласник општине Рача", број 22/20), прописано је да Општинско веће образује жалбену комисију.

Одредбама члана 178. Закона о запосленима у аутономим покрајинама и јединицама локалне самоуправе прописано је да најмање два члана жалбене комисије морају да имају стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, са најмање пет година радног искуства у струци. Председник и чланови жалбене комисије, именују се на пет година и могу да буду поново именовани. Такође је прописано да чланови жалбених комисија имају право на накнаду за рад, чију висину одређује Веће.

Дана 19.08.2022. године, Јована Бетулић из Крагујевца, поднела је Општинском већу општине Рача писмену оставку на место Председника Жалбене комисије у општини Рача због ступања на другу јавну функцију.

Из свега наведеног Општинско Веће општине Рача донело је решење као у изреци.

**ОПШТИНСКО ВЕЋЕ ОПШТИНЕ РАЧА**

 **ПРЕДСЕДНИК**

 \_\_\_\_\_\_\_\_\_\_\_\_\_\_\_\_\_\_\_\_\_\_

 **Ненад Савковић**

**Доставити:**

* Јовани Бетулић из Крагујевца;
* Сузани Милошевић из Доње Раче;
* Службеном гласнику општине Рача;
* Званичној интернет презентацији општине Рача;
* Архиви.